والخوف فى مجمله ع الاقل بالنسبالى..اشبه بالعيش على الحافة..اوبمعنى مجنون اكتر شبه لعبة قطر الموت فى دريم بارك..!!متقولش عليا هابلة وانا اقولك ازاى نظرية الخوف متجسدة فيها..اولا اللعبة فعلا تخوف..!!زى الدنيا كده..اما بنكبر ونكتشف انها وسعة اووى وكبيرة وملهاش اول من اخر..وثانيا نظرية حزام الامان اللى بتلبسه فى اللعبة..هو فى الحقيقة تأمين من ردود افعالك لما تخاف والخوف يكبر ويزيد هتعمل ايه..فهما كان رد فعلك فى حزام الامان ده..واللى ممكن يكون على ارض الواقع ربنا وثقتك فيه..اهلك..اصحابك..خططتك..تعليمك (ولو انه معدش ينفع)..الخ من الحاجات اللى ممكن تحسسك بالأمان..الجميل بقى فى اليلة دى كلها انك تفتح عينك على اخرها وتستمتع بنفسك وانت خايف ويبتواجه خوفك..ومتغمضش لانك لو غمضت هتفضل برضه خايف بس خوف زيادة شوية لانك زودت على نفسك خوفك من اللى انت مش عايز تشوفه..ده طبعا الى جانب خوفك من المجهول وده الاحساس الطبيعى الى عندنا كلنا واللى اتخلقنا بيه واللى بيصحبه بالتبيعة سلام نفسى من فكرة لو علمتم الغيب لاثارتم الواقع..ودى من المفارقات الغريبة والكتيرة اللى اتخلقنا عليها..